Carme Ruscalleda, confraressa d'Honor de la festa de la ratafia d'enguany\nInicioPortadaCarme Ruscalleda serà la confraressa d’Honor de la festa de la ratafia d’enguany\nCarme Ruscalleda serà la confraressa d'Honor de la Festa de la Ratafia 2019. Foto: Confraria Ratafia\nLa cuinera de Sant Pol de Mar Carme Ruscalleda serà la Confraressa d’Honor de la 38a Festa de la Ratafia de Santa Coloma de Farners que tindrà lloc a la capital de la Selva del 7 al 10 de novembre. Els organitzadors de la Festa de la Ratafia distingiran Ruscalleda “per la seva llarga i estreta relació amb productes elaborats amb ratafia, un ingredient que ha estat present a les seves cartes durant els 30 anys al capdavant del restaurant Sant Pau i que encara promociona al restaurant que dirigeix a Tòquio, al Japó”, segons expliquen al seu web.\nLa Confraressa d’Honor és la màxima distinció que atorga la Confraria de la Ratafia de Santa Coloma. Aquest guardó l’han rebut en els darrers anys la pastissera local Magda Tolosa, Faustí Bosch de Ratafia Bosch, el president de la Generalitat Carles Puigdemont, el sommelier Josep Roca, el productor de ratafia Russet, Xavier Codina i el personatge radiofònic senyor Marcel·lí Virgili.\nUn cap de setmana amb més de 50 propostes entorn a la ratafia\nDurant quatre dies Santa Coloma s’omplirà d’activitats per a tots els públics amb la ratafia com a denominador comú. Es faran xerrades tècniques, sortides al bosc, concerts, tallers, cursos, exposicions fotogràfiques i activitats gastronòmiques. El concurs de ratafies casolanes per altra banda és una de les propostes amb més èxit. L’any passat es van comptabilitzar 254 participants, alguns provinents de països com Canadà, Nova Zelanda o Polònia.\nL’activitat cultural també tindrà el seu espai amb els concerts de Pau Riba i l’Orchestra Fireluche, Obeses i Xiula, entre d’altres.\nEls organitzadors esperen que durant els quatre dies passin per Santa Coloma de Farners unes 35.000 persones.\n15 Novembre, 2019 Josep Lluís Vidal Portada, Santa Coloma de Farners, Societat 0\nEl concepte de sobirania etílitica és recent i neix a partir de la Sobirania Alimentària, que té alguns anys més d’història. De fet, els principis que regeixen els dos conceptes són els mateixos: reivindicar el […]


Política i sostenibilitat – Professionals per la promoció de la salut\nEls paratges naturals ens provoquen benestar; pot ser que observar-los en tota la seva immensitat ens relaxi. Ja sigui passejar per un bosc frondós, caminar per la sorra fina de la platja o notar l’aigua fresca del rierol que passa pel costat de casa, ens permet despertar sensacions i experimentar moments amb tot el cos.\nEm pregunto per què el preu que hem de pagar per un suposat creixement econòmic que els polítics diuen que és necessari per mantenir la societat del benestar, és malmetre allò que porta de forma totalment gratuïta un benestar permanent?\nLa paraula sostenibilitat amb el medi ambient ha d’agafar cada cop més força dins el món de la política. Pel que fa a la Salut, en totes les seves polítiques relacionades, es dóna una gran importància a l’aplicació dels avenços tecnològics per produir la no-creació de residus per part de tota la indústria.\nEl plàstic ha estat un descobriment per a la comoditat d’una societat consumista on l’únic important ha estat el creixement econòmic. Aquest plàstic, ara, ens està ofegant i el que és pitjor, està ofegant la nostra naturalesa. No soc capaç de trobar un indret i no veure un plàstic. Pot ser que al final aquest s’acabi incorporant dins el nostre organisme?\nS’ha de frenar de forma radical i des del seu origen la producció de plàstic. S’ha de gestionar el plàstic fabricat, ara en forma de deixalla, perquè aquest no s’incorpori de forma irreversible als ecosistemes , a les plantes, als animals, en definitiva, a la Natura.\nNecessitem polítiques valentes davant d’un problema de salut, però també pel benestar comunitari. La Natura és de tots i la salut també.\nLa política hauria de fer accions per modificar les condicions mediambientals per tal de disminuir els efectes nocius produïts per l’home. Efectes que no controlem i minven la Salut individual i comunitària.\nLa gestió de la Salut, políticament parlant, està en un sol departament. Des d’allà es gestiona la salut de tota la comunitat. Però la Salut esta en tots els àmbits, en totes les polítiques i hauria d’estar en tots els departaments.\nGrup de Promoció de la Salut de Girona.\nArxivat com a: Promoció salutEtiquetat com a: medi ambient, política sanitària, sostenibilitat\nPrevAnteriorExperièncis i sinèrgies durant la pandèmia per COVID-19\nSegüentPerquè no s’han de llençar aliments i com es pot evitarNext